
PREFAŢĂ 


N. 1. Apostolescu, unul dintre primii comparatişti ai literaturii 
noastre, s-a afirmat și printr-o seamă de contribuţii de critică 
literară, de estetică, filologie, folcloristică, prin lucrări cu caracter 
istoric, portrete ale unor personalități din ţară şi din străinătate, 
versuri, proză literară, recenzii, traduceri, publicistică etc. Însă 
viața lui relativ scurtă — a murit la 42 de ani — nu i-a îngă- 
duit să-și împlinească o operă ce se anunța bogată și diversă. 

S-a născut la 4 mai 1876 în oraşul Alexandria, ca fiu al Poli- 
xeniei şi al lui Iancu Apostolescu. Deşi bunicii şi părinţii scruitoru- 
lui erau oameni cu Oarecare stare (ocupîndu-se printre altele şi 
cu negustoria), Lancu Apostolescu, în căutarea unei mai bune ch 
verniseli, părăseşte în anul 1891 Alexandria, stabilindu-se la Bucu- 
reşti. Nu-și înstrăinează Însă casa, pe care o închiriază primăriei 
oraşului, pentru a o folosi ca local al şcolii de băieți nr. 1. 

La Bucureşti, Iancu şi familia sa compusă din Dumitru, Nicolae 
— viitorul scriitor — şi Maria, domiciliază într-un imobil de pe 
Calea 13 Septembrie nr. 50. 

N. 1. Apostolescu își începe clasele primare în oraşul natal şi 
le continuă la Bucureşti, la liceul „Gheorghe Lazăr“, dovedindu-se 
un elev cu înclinații deosebite pentru științele umaniste; în special 
pentru limbile străine şi istorie. În 1895, după obținerea bacalau- 
reatului, se înscrie la Facultatea de litere și filozofie din Bucureşti 
unde face studii strălucite, obţinînd licența în ştiinţe filologice 
cu menţiunea „Magna cum laudae“, în sesiunea ianuarie 1899. 

La Universitate se bucură de îndrumarea unor profesori deosebit 
de valoroşi ca: Bogdan Petriceicu Hasdeu, Alexandru Odobescu, 

Titu Maiorescu, Gr. “Tocilescu, Ion Bianu, Mihail Dragoniirescu 
etc. În urma examenului de licență, la care a prezentat ca teză 
lucrarea MReprezentările junerale pe vase, este numit, la 9 februa- 
rie 1899, profesor secundar la liceul „I. C. Brătianu“ din Pi- 
teşti, funcţie pe care o deţine pină la sfîrşitul vieţii. Încă de la 
inceput, Apostolescu se afirmă ca un cadru didactic apreciat, ata- 
şa de elevi și preocupat în permanenţă de a-și desăvirşi pregă- 
tirea în diterite domenii ale ştiinţelor umaniste. 

În anul 1905, pe cînd Apostolescu se afla profesor la Piieşti, 
Ministerul Instrucțiunii Publice iniţiază un concurs pentru o bursă 
de studii — semantică, literatură comparată — la Paris. Concursul 
este ciştigar de N. 1. Apostolescu, care între anii 1905—1909 
urmează diverse cursuri la Ecole des Hautes Etudes şi Sorbona, 
obţinînd în final titlul de „Docteur en lettres“ cu menţiunea cea 
mau înaltă (Mention tres honorable) oferită de Facultatea de litere 
a Universităţii din Paris. Este posibil ca N, I. Apostolescu să fie 
cel dintii român care a obţinut acest titlu, 

La Paris, unde se întreţine din bursa fondului „losif Niculescu“ 
administrat de Casa şcoalelor, N. 1. Apostolescu pregăteşte, în 
vederea obţinerii titlului de doctor, tezele: I'Inflwence des roman- 
tiques jrangais sur la poâsie roumaine şi L'Ancienne versification 
roumaine, pe care le susţine în ziua de 23 mai 1909 (5 iunie stil 
nou), în faţa unui juriu alcătuit din profesorii: Emile Faguet, din 
cadrul Academiei franceze, în calitate de preşedinte, Antoine 'Tho- 
mas, Emile Picor, L. Have: de la Institutul Franţei, Mario Roques 
şi Gazier ca membri. În anii 1908—1909, Apostolescu a predat 
cursuri de limba şi literatura română la „Ecole des langues orien- 
tales vivantes“ din Paris. Obţinerea doctoratului şi bogata sa acti- 
vitate pe diferite planuri îl îndreprățesc ca încă din anul 1912 
să facă un memoriu către Ministerul Instrucțiunii Publice, în ve- 
derea obţinerii catedrei de „Istoria literaturii române şi de este- 
tică literară“ de la Facultatea de litere din Iaşi. Această catedră, 
pe deplin meritată, i-a fost încredinţată puţină vreme înaintea 
morţii sale survenite pe neaşteptate la 2 noiembrie 1918, 

Este demn de menţionat faptul că N. I. Apostolescu se formează 
din punct de vedere intelectual în cercul şcolii lui Hasdeu, cu mare 
pondere în ultimul pătrar al secolului al XIX-lea. EI îşi începe 
activitatea, ştiinţifică şi literară, în acest cerc încă din timpul stu- 
denţiei, la început ca folclorist pe lîngă profesorii săi, Hasdeu și 
Tocilescu. 

Tocilescu dorea să realizeze o colecţie folclorică ştiinţifică, în- 
cercînd să impună sistemul transcrierii fonetice, folosit însă par- 
ţial și stîngaci. În acest scop l-a însărcinat pe fostul său elev, 
N. 1. Apostolescu, devenit colaborator apreciat, să alcătuiască un 
indice de cuvinte rare, forme şi nume fonetice, morfologice şi se- 
mantice. 

Referitor la aceasta Tocilescu scria în „Precuvîntare“: „Pentru 
a face interesantă colecţiunea și din punct de vedere lingvistic și 
a servi astfel ştiinţa în chip îndoit, s-a alcătuit de domnul profe- 
sor N. I. Apostolescu, eminentul nostru elev, un index cuprin- 
Zînd particularităţile fonetice, morfologice, lexicale şi semantice. 
S-a adăogat și un index al localităţilor de unde s-a adunat ma- 
terialul [...]. În îndex N. I. Apostolescu a mai urmărit parti- 
cularităţile semantice, morfologice, fonetice, neologismele etc. În 
privința pronunției s-a căutat să se păstreze întocmai, așa cum 
au fost cuvintele auzite“. 

Concomitent cu această activitate, Apostolescu este preocupat 
şi de colecționarea materialului. Astfel în volumul I, partea II-a, 
găsim 45 de producțiuni populare (cîntece bătrîneşti sau haidu- 
cești, doine și strigături) culese de el din județele Dolj, Timiș, 
Făgăraș, Argeş etc. 

Plecînd de la aceste preocupări, scrie articolele: Poezie româ- 
nească şi Frunză verdel. Studiul Poezie românească, care, mai întîi 
a constituit o conferință, după anumite completări, a fost publi- 
cat în „Revista de istorie, arheologie și filologie“ și apoi în fruntea 


1 Introducere la „„Materialuri folcloristice“, 


vol. T, partea I, 
pag. 3—4. : 


grupajului de articole intitulat Studii (literatură, estetică, filologie), 
apărut în anul 1904. Autorul — în spiritul concepţiei maeștrilor 
săi Hasdeu şi Tocilescu — scoate în evidență valoarea poeziei popu- 
lare ca izvor de inspiraţie pentru poezia cultă: „A scrie în spirit 
poporan înseamnă a face poezie naţională“. În concepţia sa, sin- 
gurii poeţi naţionali pină la acea vreme nu erau decît Vasile 
Alecsandri, George Coşbuc şi, în parte, Duiliu Zamfirescu şi Has- 
deu (ultimul mai ales în poezia dramatică). Prin această afir- 
maţie el caută să scoată în relief faptul că majoritatea poeţilor de 
pînă atunci s-au inspirat din viaţa și literatura occidentală. 


În continuare, Apostolescu susține că adevăratele poezii popu- 
lare sînt doinele: „La noi — spune el — poezia care oglindește 
firea neamului nostru, cu toare dorurile şi aspiraţiile lui este mult 
cintata și româneasca doină [...] Moştenire frumoasă de la 
strămoșii noştri daci, doina este devărata poezie românească şi nu- 
mai din cultivarea ei se poate consemna felul nostru de poezie“2. 

Din cele de mai sus desprindem că pe Apostolescu nu-l interesa 
nici reușita artistică a poeziei, nici versificaţia, nici comparatismul, 
ci „numai raporturile poeţilor noştri cu poezia populară, întrucît 
Cugetă şi scriu ei în spiritul naţional şi poporan românesc luat 
ca principal izvor de inspiraţie“. 

Volumul de Studii format din principalele scrieri de tinereţe ale 
lui Apostolescu mai cuprinde articole închinare lui Haralamb G. 
Lecca și Iuliei Hasdeu şi se încheie cu un amplu material intitulat 
Limbajul şi înfățișările Lui sociale. 

Sprijinindu-se pe un număr impresionant de citate din filologi, 
lingviști, psihologi, oameni de ştiinţă şi cultură ca: A. N. Sayce, 
Th. Ribot, L. Carrau, M. Moncalm, Max Miiller, G. Tarde, Spen- 
cer, A. Darmesteter, G. I. Romanes etc., Apostolescu susține ideea 
că graiul s-a format după anumite legi şi că este o reflectare 
a vieţii sociale. Scris pe baza ideilor cuprinse în conferința ţinută 


2 N, IL. Apostolescu, Studii, p. 13, 14. 

în cadrul „Societăţii istorice a studenţilor în litere“, articolul im- 
presionează prin bogata documentaţie a autorului, la curent cu 
noutăţile ştiinţifice de specialitate, 

Girul importanţei acestei culegeri îl dau scrisorile de recomandare 
de la începutul volumului din partea lui Bogdan Petriceicu Hasdeu, 
Grigore Tocilescu şi G. Ionescu Gion, personalități de seamă ale 
timpului. 

Astfel, Hasdeu în încheierea prezentării spunea: 

„Din sutimi de elevi în interval de vreo trei decenii din cariera 
mea universitară, cel mai nou ești dumneata, domnule Apostolescu, 
cel mai modest și totodată cel mai forte, și apoi mai puţin pa- 
sionat decit magistrul, căci mărturisesc eu însumi că am fost pu- 
rurea prea pasionat, dar nu ştiu dacă pasiunea — o pasiune dez- 
interesată — este un viciu sau 0 virtute. Aproape de marginea vieții 
păminteşti, eu mă bucur că: în privința întregei mele activităţi 
literare și ştiinţifice, te las pe Dumneata unicul meu urmaș direct: 
nimenea nu m-a înţeles mai bine, mai complet şi mai controlat. 
Îşi String mîna frășeşte“. 

Gr. Tocilescu la rîndul său, entuziasmat de valoarea volumu- 
lui, îi cerea: „Mergi nainte, dragă amice, stărueşte în muncă cin- 
suită, fără a aştepta pentru ea răsplată; modestia să nu te pără- 
sească niciodată, izbînda uşoară să nu te orbească; iubirea și re- 
cunoştinţa pentru cei care ţi-au fost dascăli păstrează-le, spre onoa- 
rea ta și spre a servi drept pildă şi altora“. 

Întiiul volum de articole al lui Apostolescu a stirnit la data 
apariţiei un deosebit interes în lumea literară și ştiinţifică, bucu- 
rindu-se de numeroase cronici laudative. Mai mult, lucrarea este 
propusă Academiei Române pentru premiere prin raportul lui N. 
Quintescu. 

Cu toate acestea „cariera lui N. I. Apostolescu, atît de trîm- 
biţată de profesorii săi, n-avea un răsărit trandafiriu“3, 


3 Marin Bucur, Istoriografia literară românească, Edit. „Minerva“, 
1973, p. 140. 

le şi unele erori de apre- 


Prima sa culegere de articole cupri: 
ciere, datorate fie gustului său literar, fie unor influențe exte- 
rioare, destul de frecvente în epocă. Astfel, împărtăşind opiniile 
lui Hasdeu, nu apreciază la justa valoare poezia lui Eminescu, 
pe care o compară cu cea a unor poeţi de talia lui Haralamb G. 
Lecca şi Mihail Zamfirescu, „punind în faţă niște obstacole catego- 
rice“, În Poezia românească insistă exagerat asupra raporturilor 
poeţilor cu poezia populară, în timp ce în Originalitate! el ironi- 
zează fără discernămînt numeroși scriitori români şi străini, acuzîn- 
du-i de lipsă de originalitate. 

Volumul care se anunţa ca primul dintr-o „serie“, urma să fie 
completat cu alte cîteva care însă n-au mai apărut, majoritatea 
cronicilor literare, eseurilor, foiletoanelor şi articolelor sale rămi- 
nind pînă în prezent răspîndite în periodicele timpului. 

O cotitură radicală se petrece în viaţa lui N. I. Apostolescu 
între anii 1905—1909 cînd își desăvirşeşte pregătirea în capitala 
Franșei, la Sorbona şi la: Ecole des Hautes Etudes, audiind profe- 
sori străluciți ca Emile Faguer, Antoine Thomas, Emile Picot, L, 
Haver, Mario Roques, Gazier etc. 

La sfîrşitul anilor de studii el este cel dintii român cu titlul 
de doctor (doctorat de stat) la Paris, urmat la puţin timp de Eugen 
Lovinescu, 

În urma studiilor făcute la Universitatea de la Paris în vederea 
titlului de doctor, N. I. Apostolescu pregăteşte teza L'Influence 
des romantiques Jrangais sur la potsie roumaine. 

Această lucrare, o analiză profundă a poeziei româneşti din se- 
colul al XIX-lea, este printre cele dintii lucrări de literatură com- 
parată din literatura noastră. 

Întocmită după indicaţiile lui Emile Faguet şi Croiset, profesori 
ai autorului la Sorbona, ea apare la Paris în anul 1909 și face 
referiri la aproape întreaga literatură română a secolului al XIX-lea, 
incepind cu perioada preromantică de la Iancu Văcărescu la Ion 
Heliade Rădulescu, Gr. Alexandrescu şi Vasile Cirlova, apoi de 

la aceştia la traducători precum Constantin Stamati și Costache 
Negruzzi. Se vorbeşte pe larg de N. Bălcescu considerat ca ade- 
văratul autor al Cintării României, trecîndu-se la D. Bolinti- 
neanu, N. N. Nicoleanu, Al. Depărăţeanu, Mihail Zamfirescu, Ni- 
colae Scurtescu şi sfîrşind cu Vasile Alecsandri și familia Hasdeu, 

„Cunoscînd în profunzime literatura română, mai ales pe cea 
a secolului al XIX-lea precum și pe cea franceză — fapt constatat 
de toţi cei care s-au ocupat de lucrare — autorul a dat, cu toate 
lipsurile ce se găsesc în scrierea sa principală, o analiză profundă 
a poeziei românești din secolul al XIX-lea în perspectivă compara- 
tistă“€, 

În prefața lucrării, Emile Faguet arată că „Domnul Apostolescu, 
cu cercetările cele mai sîrguincioase și mai bine conduse a făcut o 
excelentă carte asupra unor chestiuni dintre cele mai interesante 
şi anume Inflyența literaturii franceze asupra literaturii române . . . 
Domnul Apostolescu a pus într-o lumină netă şi francă tot ceea ce 
literatura română datorează literaturii franceze, de care românii 
de la 1820 pînă la 1900, au fost, se poate spune îmbătați“5. Refe- 
ritor la caracterul patriotic al lucrării lui Apostolescu, Faguet 
mai arată în prefața lucrării că „poeţii români din secolul al 
XIX-lea au fost poeți mari și distinși pe care autorul îi face cu- 
noscuţi lumii într-o limbă europeană“. 

Fiind printre primele lucrări de acest fel, scrise de un român, 
în primul deceniu al secolului al XX-lea Z'/nfluence des roman- 
tiques francais sur la potsie roumaine s-a bucurat de un mare ră- 
sunet în lumea literaților, criticilor şi comparatiștilor din țară și 
din străinătate. La apariția sa, lucrarea a fost elogiată în presa 
franceză de către Leon Sâchâ, directorul revistelor „Les annales 
romantiques“ şi „La revue de la Renaissance“, Hippolyte Buffenoir, 


4 Istoria şi teoria comparatismului în România, Ed. Academiei 
R.S.R. 1972, p. 132. 

5 N. 1. Apostolescu, /nfluenta romanticilor francezi asupra poe- 
ziei româneşti p. 4. 

Jules Feller, G. Weygand, M. Friedwagner și alții, iar la noi a fost 
analizată de Al. T. Dumitrescu, I. Nestor, Mihai Iorgulescu, Ion 
Zamfirescu, Al. Dima, Paul Cornea, Vladimir Streinu, Marin 
Bucur etc. 

De bună seamă că lucrarea, judecată în spiritul exigenţei con- 
temporane, prezintă unele lipsuri, fiind scrisă cu mai bine de 70 
de ani în urmă, cînd comparatismul se afla într-un stadiu inci- 
pient, iar cunoştinţele despre romantism erau limitate. Astăzi a 
intervenit o nouă optică în disciplina literaturii comparate și în 
cunoaşterea și aprecierea romantismului francez şi al celui românesc, 
Cu toate acestea, lucrarea lui Apostolescu a adus — la apariţie — 
mari servicii literaturii române, pe care a făcut-o cunoscută şi a 
popularizat-o peste hotare, într-o limbă de circulaţie universală. 

O preocupare de seamă a criticului a fost şi aceea îndreptată 
spre studierea prozodiei româneşti. La o analiză sumară asupra 
literaturii noastre, se poate constata că în comparaţie cu alte [i- 
teraturi, studiul versificației la noi a fost foarte limitat. Mai întîi 
Apostolescu este interesar de problema ritmului în poezia româ- 
nească, lucru ce-l determină să scrie amplele studii: Ritm și mă- 
sură şi Versijicație românească. 

Pe baza cercetărilor sale în acest domeniu, el scrie apoi L'An- 
cienne wversification roumaine, cea de a doua teză de doctorat pu- 
blicată în anul 1909, dedicată îndrumătorului său de la Sorbona, 
Antoine "Thomas şi prietenului din ţară, Grigore Tocilescu. Deşi 
lucrarea prezintă în mod amănunţit aspecte ale vechii versificaţii 
româneşti, primul din cele patru capitole este dedicat versificaţiei 
române moderne (Ritmica). În acest capitol, autorul demonstrează 
cu argumente ştiinţifice că metrica română, prin absența totală 
a cantităţii silabice, se diferențiază nu numai de metrica greco- 
latină, dar şi de cea franceză. Este surprinzător însă faptul că 
N. I. Apostolescu se limitează să ne înfăţişeze în studiul său numai 
vechea versificaţie românească (secolele al XVII-iea și al XVIII-lea) 
şi nu a investigat întregul ansamblu al prozodiei româneşti, cu re- 
feriri amănunțite mai ales la aspectele ei moderne. Cu toate acestea, 

lucrarea rămîne prima încercare de abordare ştiinţifică a versifi- 
caţiei româneşti. Pornind de la primii versificatori, Miron Costin 
şi Dosoftei, cărturari influenţaţi de versificaţia poloneză, şi conti- 
nuînd cu Dimitrie Cantemir, aflat sub dominaţia limbii latine şi, 
în fine cu Macarie care s-a inspirat din sistemele greceşti, se tra- 
sează istoria căutărilor, izbînzilor şi eşecurilor înregistrate pînă în 
epoca modernă. Adevăratul şi primul teoretician al versificaţiei 
moderne, spune autorul, rămine Ion Heliade Rădulescu, ale cărui 
teorii fac să se accentueze, devenind precumpănitoare, influenţa 
literaturii populare asupra celei culte. 

Lucrarea, apreciată la data apariţiei, prezintă interes şi astăzi, 
deşi nici pînă acum n-a fost tradusă din limba frnceză, în care 
a fost redactată. Cităm aici numai cuvintele de apreciere ale criui- 
cului Vladimir Streinu, el însuși preocupat îndeaproape de versi- 
ficaţia românească: „Uluimul nostru metrician, în stare indiscu- 
tabil să scrie studiul prozodic aşteptat este N. I[. Apostolescu 
(PAncienne versification roumaine, 1909). Acesta urmărise pro- 
blema ritmului în româneşte mai stăruitor și mai coordonat, atit 
în lucrarea menţionată, cît şi în altele: (Studii, 1904) și (D'Influence 
des romantiques francais sur la possie roumaine, 1909). Cu Aposto- 
lescu, ne aflăm departe de orice încercare de a silnici versuri 
româneşti cu tipare antice sau neolatine. EI diferențiază metrica 
românească prin absența totală a cantităţii silabice, nu numai de 
cea greco-latină, dar chiar de cea franceză. [...] Apostolescu 
rămîne cel mai orientat prozodist român, avînd pe deasupra me- 
ritul de a fi aproximat fie şi incidental, pe o singură latură, 
teoria versului liber“€. 

O parte din studiile sale de istoria literaturii române le con- 
centrează N. LI. Apostolescu mai tîrziu în Istoria literaturii mo- 
derne, lucrare apărută în două volumașe (vol. 1 în 1913, vol. 
II în 1916), editate de Biblioteca societății „Steaua“ nr. 34 și 


6 Vladimir Streinu, Versificația modernă, București, Editura pen- 
tru literatură, 1966, p. 117—119. 

45, cu un raport de prezentare al lui Ion Kalinderu, preşedintele 
societăţii. Cuprinzînd aspecte ale literaturii noastre dintre anii 
1821—1900, autorul se revelează aici drept un avizat, portretist 
şi un comparatist al ideilor literare. Meritul lui Apostolescu 
constă şi în faptul că el preconiza aici o periodizare originală, 
deocamdată în cadrele unei modeste colecţii de popularizare. E 
probabil că autorul ar fi dorit să facă o istorie a literaturii 
române mai amplă şi mai documentată, corespunzătoare cu velei- 
tățile şi cu gradul său de pregătire, însă evenimentele primului 
război mondial şi apoi moartea sa timpurie l-au împiedicat s-o facă. 

n spiritul dascălilor săi Hasdeu, Tocilescu și G. [. Ionescu 
Gion el abordează şi lucrări cu caracter istoric şi arheologic. 
Astfel în „Revista pentru istorie, arheologie şi filologie“, din al 
cărui colectiv de conducere făcea parte, Apostolescu publică stu- 
diile: Schitul Trivale, De pe Valea Argeșului — însemnări, Ce- 
tăfuile lui Negru Vodă şi a lui Ţepeş, Valurile romane: Brazde 
şi troiene: Sisteme de apărare din trecut etc. 

De bună seamă că acum, după aproape 70 de ani de la apa- 
riția acestor materiale, cercetările istorice au scos la iveală ade- 
Văruri, care, unele, depășesc în bună parte pe cele realizate sau 
intuite de Apostolescu. Meritul lui rămîne, însă, de a fi abordat 
printre cei dinții astfel de probleme și de a fi stîrnit interesul 
oamenilor de pură specialitate în această direcţie. 

În aceeaşi revistă mai publică eseul Ritm şi măsură, articolele 
Studiul limbii române la Paris, O carte a lui Bălcescu şi Din 
viața lui Tocilescu. 

Cele mai multe studii şi articole le publică însă Apostolescu 
În revista „Literatură şi artă română“ al cărui cronicar oficial 
a fost. Dintre acestea menţionăm aici doar cîteva: Studii de filo- 
logie comparată. Elemente dacice în limba română (cursul . lui 
Hasdeu la Facultatea de litere din Bucureşti). Studiul monografic 
închinat lui Haralamb G. Lecca, Manifestări artistice “medalionul 
intitulat Gion etc. În cronicele literare și artistice ce apar cu 
regularitate în această revistă între anii 1904-1910, Apostolescu 

comentează cu competenţă și cu ascuţit simţ critic cot it 
producţiuni literare ale celor mai reprezentativi scriitori ai Asti d 
lui. Aici recenzează curent apariţiile editoriale, mai i a : 
proza beletristică, producţiunile dramatice şi lucrările e cri :, 
şi istorie literară, afirmindu-se în mare măsură ca co ie a 
vocaţie şi un raţionalist cu încredere în eficienţa judecăților s 
de valoare critică. 

O parte revelatoare a variatei opere a lui Apostolescu să 
cotim şi realizatele portrete făcute de el unor scriitori aa 
nalități reprezentative ale vieţii culturale, ştiinţifice și politice 
ţară şi străinătate, prieteni, dascăli, colegi erc. | ea 

EL ştie să scoată în relief cu pricepere şi talent ap 
fizice şi morale ale fiecăruia, să redea mediul în care i. tr i 
preocupările lor de bază, precum. şi contribuţia it ke d 
plan naţional şi internaţional prin operele lor. Mu te din aia 
cuprinse în aceste studii sînt printre singurele fe i n 
aceste personalități, informaţii care folosesc astăzi a sta i S 
unor aspecte ale trecutului istoric, cultural Și literar erp 

Dintre portretele cele mai realizate ale scriitorilor ra i 
ționăm pe cele făcute lui Hasdeu, Grigore Gr. Tocilescu, î î sa 
nescu-Gion, Barbu Ștefănescu-Delavrancea, Duiliu Zamfirescu, E 
vian Goga, Haralamb G. Lecca, Radu D. Rosetti, lulia FHas- 
deu etc. Ş e 

N. LI. Apostolescu se afirmă ca un om de cultură ia entă, 
cu o largă orientare în literatura universală. EI se vă si A 
fi un spirit livresc, selectînd cu discernământ şi competenţă ce 

mai bune publicaţii literare şi științifice. j j 

Însuşirea metodei franceze în ştiinţă ă literatură bazată 2 

claritate, eleganţă şi sobrietate, l-au ajutat în acumularea vastu i 
său bagaj de cunoștințe. Dominarea metodei sornpalatiste se: csașia 

formă la el în obsesie ştiinţifică, defect care subliniază, însă, o 

imensă lectură, o curiozitate ştiinţifică spre tot ce este actual în 

poezie, proză, filozofie, istorie etc. 

O IESE E E N E E 


Ca rod al bogatei sale informări din literatura universală sint 
portretele realizate scriitorilor străini: Sully Prudhomme, Emile 
Gebhart, Maurice Barrts, Eugene Melchior de Vogiie, Alfred de 
Musset, Emerson, Ralph Waldo, Paul Deroulăde, Paul Hervieu, 
Paul Bourget, Mounet Sully etc. 

Galeria de portrete şi scrierile inspirate din literatura străină 
au avut darul de a forma şi dezvolta Bustul cititorilor din Ro- 
mânia pentru cultura și literatura europeană și universală. 

Prin calităţile sale de om de cultură întinsă, dotat cu simţ 
critic, rafinament, frază limpede şi clară, judecăţi penetrante şi 
pasiune literară, Apostolescu se afirmă ca un critic valoros, ani- 
mat de spirit polemic înalt și constructiv, Traducător, poet oca- 
zional, pedagog, avea o disponibilitate remarcabilă, dublată de 
opulenţe diletanre. 

Aruncind o privire retrospectivă asupra bogatei activități lize- 
rare şi ştiinţifice a lui N. 1, Apostolescu, ne dăm seama că 
el a fost o personalitate interesantă a culturii şi literaturii noastre 
de la sfirșitul secolului al XIX-lea şi din primul pătrar al se- 
colului al XX-lea. Datorită morții sale timpurii (1918) petrecută 
într-o perioadă cînd opinia publică, întreaga suflare românească, 
era preocupată de vindecarea rănilor primului război mondial şi 
de marile prefaceri economice şi sociale survenite în viaţa ţării, 
el a fost dat uitării. Fiind rupt de grupul Junimist şi atașat fără 
rezerve de Hasdeu și grupul său, Apostolescu face parte din rîndul 
unor neîndreptăţiţi ca Anghel Demetriescu, N. Petrașcu, Pom- 
piliu Eliade etc. 

Reevaluarea lui Apostolescu privită prin prisma contempora- 
ncității se desprinde din numeroasele comentarii referitoare la 
creaţiile sale, cele mai multe menționate aici, cât și din părerile 
unor foști elevi ai săi ca Mihai Iorgulescu, Vladimir Streinu, 
Tudor Teodorescu Branişte etc. De exemplu Mihai Iorgulescu în- 
cheie articolul său „Amintiri“ în felul următor: „Recitind acum, 
la atiția ani distanță, teza lui Apostolescu (n.n. Influenţa roman- 
ticilor francezi asupra poeziei româneşti) nu pot încheia rîn- 

durile ce i le consacru, fără părerea de rău că a fost curind şi 


pe nedrept uitată“?, 

Scurta trecere în revistă a multiplelor preocupări ştiinţifice și 
literare ale lui N. [. Apostolescu scot în relief personalitatea unui om 
de cultură superioară care s-a avintat în diferite direcții ale 
scrisului românesc din primele două decenii ale veacului nostru. 


ION M. DINU 


? M. Iorgulescu, Amintiri, Marginalia, Seria nouă, Ed. Casa 
școalelor, Buc., 1941, p. 252. 

NOTĂ ASUPRA EDIŢIEI 


Ediţia de faţă reprezintă prima reeditare postumă a scrierilor 
lui N. 1. Apostolescu. 

Încercarea de a strînge în volume principalele opere ale scriito- 
rului a făcut-o în trecut fiica sa, profesoara Icu Apostolescu- 
Steriopol, însă fără reuşită datorită, în primul rînd, stingerii sale 
timpurii din viaţă. 

Prezentul volum realizat în mod selectiv, cuprinde 16 articole 
împărțite în patru grupe. 

În prima grupă au fost reproduse trei articole din volumul 
„Studii“, în cea de a doua parte au fost grupate patru eseuri 
socotite mai interesante iar în părțile a treia şi a patra au fost 
selectate portrete de scriitori români şi străini. Cîteva dintre 
aceste articole ca: Limbajul şi înfățișările lui sociale, Bălcescu şi 
„Cîntarea României“, Iulia Hasdeu etc. s-au bazat pe conţinutul 
unor conferinţe pe care N. I. Apostolescu le-a prezentat în public 
și care pe urmă le-a publicat în broşuri sau periodice. 

În felul acesta grupajul conturează reprezentativ intenția co- 
mentatorului literar. 

Ediţia noastră nu reține titlul indicat de autor, socotindu-l mai 
potrivit pe cel de Studii şi portrete literare. 

Materialul a fost reprodus după volumul Studii, din broşuri şi 
din periodice. 

Am transcris textele conform normelor ortoepice şi ortografice 
actuale înlăturînd formele vechi ca: conducătore, vitra, diua, 
stradele, zăresci, sciu, apusan, prosaică, pentruca, fiind-că, ori- 
cine, cîte-odată, cele-l-alte, une-ori, totde-a-una etc, 

Cuvintele care corijează omisiuni de cugetare au fost inter- 
calate între paranteze drepte, iar punctele între paranteze drepte 
marchează suprimarea cuvintelor sau unor fraze neinteligibile. 

Toate erorile de tipar care au scăpat autorului şi n-au fost 
cuprinse în erată, au fost corectate în mod tacit, cu excepţia 
celor care schimbau sensul frazei. 

O parte din materiale ne-au fost puse la dispoziție cu multă 
solicitudine de către ginerele autorului, profesorul Ion Steriopol, 
căruia îi aducem pe această cale călduroasele noastre mulțumiri. 


1.M.D. 


ni A . A 
nici 0 cuvîntare. Am văzut cum iei dpi 
mica, umeda, îngrozitoarea boltă, ultima locuinţă î i 
ditului corp al marelui învăţat... . Și n-am i i i 
nimic: nici de ce e bine să muncească omul din + aa 
inima în lumea asta, nici de ce sînt atîţia genei e 
care pot omori încetul cu încetul pe cei Fa sl , 
și nici cum e cu putință ca Tocilescu sa fi murit. 


„Literatură şi artă română“ 
anul XIII, Nr. 7, 8, 9, iulie— septembrie 1909 p. IA 


GION 


„ecris comme on sendort quand on â mal aux dents. 


Pour oublier, pour &tre ailleurs. Mais Pamertume, 
Me remonte â la gorge et...“ 


Paul Bourget, Edel. XIII, 1. 


O lună de cînd am petrecut ultima seară împreună, 
şi o săptămînă de cînd l-am văzut cobortt în întunericul 
mormântului. 

E o seară frumoasă: Pe cer, melancolia lunii: aproape, 
murmurul rîului călăvorind sub umbra unor copaci stu- 
foși; în aerul răcoros, miros de fîn cosit... 

Acum 0 lună!, înconjurat de prieteni — pînă noaptea 
tirziu — vorbea, glumea, povestea, în vreme ce noi ne 
încîntam de viaţa care se ivea în atîtea feluri din 
mintea acestui mepreţuit scriitor şi artist; iar acum se 
odihnește cu mîinile pe piept într-o criptă întunecoasă. 

În aerul nopților de vară, au zis-o mulți, e o melan- 
colie meînţeleasă; în liniştea lor, un dor de viaţă nepri- 
cepută; în tăcerea lor o apăsare; dar e mai dureros cînd 
amintirile bat la poarta minţii în nopțile astea în care 
parcă un venin subtil și parfumat se înalță în văzduh! 

Gion a murit!... S-a sfărimat ceva din viața româ- 
nească; s-a dus o parte a culturii neamului; s-a stins pe 
veci prozatorul elegant, itsoricul artist, partiotul entu- 
ziast. În inima celor care simt golul cel mare pe care-l 
face moartea lui Gion, e o durere fără margini, 0 sufe- 
rinţă pe care o noapte de vară poate s-o ducă pînă la 
chin. 


1 8 iunie 1904 


Dar luna apune... Lumina ei bolnăvicioasă nu-ți mai 
arată lumea ca, pe o îngrămădire de ruine pustii. Întune- 
ricul nopţii ia o înfăţişare mai firească — sub bolta 
enormă unde sclipesc nenumărate mii de stele, cu slaba 
lor licărire în imensitatea zăbranicului posomorit, ce se 
întinde pe deasupra pămîntului, cugeţi mai senin la viaţa 
de dincolo, gîndurile se lămuresc. Înţelegi că nu ţi-e dat 
să pătrunzi tainele Firii şi că zadarnic vor fi şi au fost 
străduinţele atîtor minți geniale, căutînd a pricepe ceva 
mai presus de puterile omeneşti. Să ne întoarcem mai 
bine cu drag către vremurile trecute şi către clipele îm- 
preună petrecute, să evocăm — de vom putea — măcar 
vreuna din ţesăturile acestui mare talent, acestui eroic 
luptător în viaţă. 

Viaţa e o luptă — nu-i așa? — de multe ori mai 
cruntă, mai înverșunată decît un război. Aci armele nu 
se aleg; lupta — de cele mai multe ori — nu e leală: 
ea nu se dă fățiș, lămurit, voiniceşte; iar dușmanii, cu 
cît sînt mai jos, cu atit lovesc în tot ce are omul mai 
scump, mai de seamă. Ei nu respectă mimic — de multe 
ori nici mormintele — şi tăgăduiesc adversarului meritele 
şi puterea, chiar atunci cînd sînt învinşi cu desăvîrşire. 

Câşi sînt însă aceia care intră — în lupta asta neo- 
menească — fățiș, cinstit, pentru dreptate, pentru adevăr 
cu frumtea sus în mijlocul curselor şi ale nedreptăţi- 
lor? + ai 

Cei care pronunță numele lui lonescu-Gion știu că au 
numit pe unul din cei mai cavalerești luptăvori ai socie- 
tăţii noastre româneşti. El intră în luptă fără teamă — 
așa cum ni l-a descris Tocilescu în emoţionanta cuvîn- 
tare ţinută în faţa trupului ei neuitatului Gion — şi îna- 
inta drept, fără grijă, împărțind săgeți în jurul său, în 
vreme ce zimbea. El avea ceea ce numește Rostand „le 

panache“ avea „spiritul vitejiei“: „Plaisanter en face 
du danger, c'est la supreme politesse, un delicat refus de 
se prendre au tragique; le panache est alors la pudeur de 
I'heroisme, comme un sourire par lequel on s'excuse 
detre sublime?. Gion a surîs întotdeauna în faţa peri- 
colului. El înţelegea viaţa într-un chip larg, frumos, 
eroic, avînd ceva din splendoarea creştinităţii medievale. 
Acum 11 ani, zugrăvind în „Revista Nouă“, viața agita- 
tă a Parisului și a parizienilor, pare a-și descrie propria 
viață de neîntreruptă activitate, arătînd totdeodată în 
deplină lumină felul său de a pricepe viaţa: 

„Somnul, pare a zice Parisul, somnul e un furt: atîtea 
ceasuri de somn, atîtea ceasuri furate din socoteala unei 
vieți superoxigenate. 

Plătesc adeseori scump parizienii această activitate fe- 
brilă şi continuă! 

Eh! și-apoi? 

„Ce e Viaţa? Un &tre și un disparatre, cu o condiţie: 
atit cit are să fie pe lume, arate să şi fie acel âtre cu 
toate podoabele sale, luminos și mare, întreg și creator, și 
apoi vină onestul, dar necesarul disparaftre, cînd, cum 
şi unde o vrea. Mulțumit de al tău ârre, la sfirșir în 
mînă cu paharul, cu condeiul, cu spada, cu crucea, vei aș- 
tepta pe d-nul disparaftre totdeauna, cu surîsul pe buze. 
Sînt atitea și atitea feluri de surisuri care zboară pe 
buzele omenirii, o nemărginită claviatură care pleacă în 
nuanţe, crescînd sau descrescînd, de la surisul extatic al 
misticului pînă la surîsul real al deznădejdei!“2 


2 E. Rostand, „Discours de r&ception 4 lPAcademie Francaise“, 
pag. 23. i 

Gl Ionescu-Gion, „În vacanțe“ (Paris iulie-august 1893). 
[e Nouă“, an VI, nr. 3—4 (15 august, 15 septembrie 1903 
p. H 

Dar imediat vorba înlățătoare — deși amestecată cu 
amărăciune se schimbă pe nesimţite, ondula, se topea 
într-o glumă; era ca o filftire a unui „panache“ era — 
ca de obicei — „quelque chose de voltigeant, d'excessif 
et bun peu frise“. 

„Curios! zicea el. 

Chestiunea somnului la Paris ar merita să fie tratată 
într-un congres internațional. 

Se fac azi atîtea congrese internaţionale pentru ches- 
tuni de mai mică însemnătate, încît nu văd de ce nu 
s-ar convoca, tot internaţional bineînţeles, un congres 
la care ar lua parte geniile marilor capitale, — vreau să 
zic: geniile tutelare, zeii ari, îngerii păzitori ai fiecănor 
oraşe“. 

Apoi, în pagini de neîntreruptă putere picturală şi de 
scînteietor spirit, zugrăvea Parisul, vioi, încîntător, plin 
de viață — orașul latin prin excelență față de potolita 
și gospodara Vienă. 

Nici un scriitor în literatura noastră — a spus-o Toci- 
lescu — n-a ajuns, pînă la Gion, la acea eleganță de sul, 
în care fraza să aibă mișcarea grațioasă a unei trestii 
mlădiate de adierea unui vînt. Citind fraza lui Gion și 
se pare că ai înainte imaginea dătătoare de plăcere, de 
mulțumire sufletească a unei cîmpii ondulate, ori ceva 
din mişcările topite într-un tot ale zborului rîndunelei — 
veselia şi avîntul ei. 

În faţa nemulțumirilor aduse de frămîntările vieții, el 
încondeia întunecările, lipsurile, ori răutățile lumii, ames- 
tecînd spiritul fin cu o logică neîntrecută, gluma cu înve! 
derarea izbitoare a adevărului. Din Istoria Românilor 
(1903), articolul „Păcat de atîta muncă“ din Eine Iri- 

logie?, „lămuriri — şapte „răvașe“, publicate în Con- 
servatorul, luna trecută — ultimile sale articole — și 
apărute în broşură chiar în ajunul morţii neuitatului 
Gion — cuprind pagini de o neîntrecută şi neînchipuită 
vervă. Peste vot însă ceea ce predomina era interesul ști- 
ințific şi literar, partea obiectivă, minunat scoasă la 
iveală și impusă atenţiei cititorului ori ascultătorului prin 
îndemînatica și fireasca împletire a fondului istoric, 
didactic ori literar cu gluma vioaie — totul fixat în 
fraza întraripată a stilului său. 

„Cum vorbim“ e cea mai puternică satiră adresată ce- 
lor care vorbesc o limbă semi-barbară, compusă din ele- 
mente franţuzești, scîlciate pe românește. În București 
în timpul revoluției franceze, în lucrarea sa capitală — 
monumentala operă „Istoria Bucureştilor“ (1899) şi mai 
cu seamă în — poate — cea mai strălucită conferință 
a sa — în „Doftoricescul meșteșug“ în trecutul "Țărilor 
Române (1892) sînt scînteieri de spirit împletite în mod 
maestru cu probleme literare, istorice ori filologice, și cu 
adevăruri acoase din mii de documente, cărora el le da 
o adevărată viaţă, zugrăvind în neîntrecute tablouri su- 
gestive — timpurile apuse ale trecutului nostru. 

Gion era un mare artist — cum trebuie să fie orice 
adevărat mare istoric — și era adinc convins că istoria 
trebuie să fie, nu o seacă înşirare de documente, ci o 
învietoare imagine a vremurilor de altădată, zugrăvită de 
puterea istoricului artist, căruia imaginația sa i-a creat 
din mou trecutul, aşa cum îl vede şi-l întrevede el din 
răsfoirea cronicilor, documentelor, a materialurilor fol- 


4 Publicată împreună cu Hasdeu şi L. Săineanu în „Revista 
Nouă“ an V, nr. 6—7, 15 septembrie—15 octombrie 1892 şi în 
broșură separată. 

clorice semantice și în genere filologice, a cercetătorilor 
istoricilor fruntaşi. 

Toţi ştiu cît de mult admira el acele minţi superioare, 
cărora talentul ori scînteierea geniului le da putinţa 
de a împreuna într-un adevăr superb și nou, idei şi fap- 
te pe care întîmplarea ori firea le depărtase de mult, 
ori nu le apropiase niciodată într-un chip lămurit. Prima 
lucrare a lui Gion, „Ludovic XIV şi Constantin Brînco- 
veanu“, e o dovadă de această iubire, de acest omagiu 
pe care îl aducea, prin scrierea sa, ideilor celor pe care-i 
va urma în toată viața sa. Pe mulți, lucrul acesta îi 
speria, şi Gion ne povesteşte singur îndoiala — poate 
răutăcioasă — chiar a unui scriitor de seamă, — în fața 
acestui fel de legături, neașteptate la prima vedere: 

„La 1884, cînd publicai pe „Ludovic XIV și Constan- 
tin Brîncoveanu“, P.S.S. Episcopul Melchisedec se minu- 
na foarte într-o zi la Academie că s-au putut alătura 
istoricește aceste două nume și-mi zicea, cu călugăreasca 
răutate ce-i hărăzise Pronia: nu e şi ceva fantezie aco- 
lo? — ceea ce mă făcea să-i răspund molcom şi suriză- 
tor: deh! Prea Sfințite, de vor fi minţit și se vor fi 
fandosit elciii (ambasadorii) francezi de la Țarigrad, 
apoi atunci mint şi mă fandosesc şi eu! 

Astăzi, dacă aș afirma că există legături, prin Miliţa 
— Despina Doamna, între Neagoe Basarab şi marchizii 
de Montferrat, casa de Penthiăvre din Franţa şi casa 
Gonzaga din Italia, nimeni, văzînd izvoarele, n-ar găsi 
lucrul extraordinar . . .“5, 

Cele rostite prin ultimele vorbe de mai sus le-a și 
lămurit, chiar într-această revistă, într-un studiu, unde, 


5 Prof. Ionescu-Gion, „Din Istoria Românilor, studii și recenzii“ 
1905 p. 5. 

după multe, frumos “învederate şi temeinice probe ajunge 
la concluzia că soția lui Neagoe Basarab: 

„Miliţa — Despina este şi rămîne fata lui Ion Bran- 
covici şi a Elenei Iacşici; sora Mariei Frangipani; ne- 
poată de fecior lui Ștefan Brancovici Orbul şi Anghe- 
linei Arianitei Comnena, nepoată de frate lui George 
II Brancovici (Mitropolitul Maxim); nepoată de frate 
Mariei Brancovici, marchiză de Montferrat; strănepoată 
după tată Basarabilor Munteniei, Paleologilor, și Can- 
tacuzinilor Constantinopolei “6. 

Acest studiu era un fragment din cercetările privitoare 
la Neagoe, Despina și copiii lor, — cercetări făcînd 
parte şi ele din întreaga serie de studii basarabeşti: „Din 
Istoria Basarabilor“. 

Entuziast admirator al genialelor studii ale magistru- 
lui Hasdeu, — Gion incepe, după „Istoria crictică“, „Ba- 
sarabii şi Negru-Vodă“, o amănunţită cercetare istorică 
a strălucitei caste care a condus destinele Ţării Româ- 
neşti atitea veacuri. 

Patrusprezece studii erau pregătite. Din ele n-au pu- 
tut apare decît „Sima Stolniceasa Buzeasca“ (1903) şi 
fragmentul mai sus amintit din „Neagoe Basarab, Des- 
pina Doamna şi copiii lor“. E de ajuns a citi aceste 
două studii de istoric fruntaș, spre a-și putea cineva în- 
chipui ce era să fie: „Udrişre Vistierul şi boierii din 
Mărgineni“, „Gheorghina Părcălabul și boierii din Bă- 
leni“; „Negoiţă Coconul și boierii din Văcăreşti“, „Vlai- 
cul Clucerul și Doamna Neaga, Caplele secolului XVI, 
„Boierii din Bucov și Filipești“, „Socol Cornăţeanul şi 


6 Din Istoria Românilor, „Neagoe Vodă, Despina şi copiii lor“ 
(fragment „Literatură şi Artă Română“) an VII, nr. 1—2, pag. 22. 
N. B. între M-rea Cornetul din Argeș şi boierii Drăgoiești e legă- 
tură. 

boieri din Floreşu“, „Danciu feciorul lui Brancov şi 
boierii din Brîncoveni“, „Dobromir Banul şi boierii din 
Creţuleşti“, „Neagoe Vornicul şi boierii Craiovești“, 
„Doamna Stanca și boierii din Drăgoeşti“, Boierii „din 
casa Domniei Mele în secolul XV și XVI“ —, atîtea 
studii pe cale de a vedea lumina tiparului. 

Gion urmărea cu ardoare aceste cercetări. Cele 24 ori 
22 de ceasuri la liceu nu-l făceau a-și întrerupe nici un 
moment studiile sale iubite. Acum aproape doi ani îmi 
scria, la Piteşti, următoarele rînduri care arată neastim- 
părul cercetătorului, iubirea istoricului — care întreză- 
reşte adevărul — de a lega, într-un neîntrerupt lanț, 
căpătiiele şirului de inele cu multă muncă legate şi din 
nenumărate locuri adunate: 

„Apostolescule dragă, este la Piteşu o casă bătrină 
lingă care, în copilăria mea, era un loc. Casa și locul se 
ziceau ale Drăgoiescului; deci a fost o familie boierească 
la Pireşti a Drăgoieşuilor. Dacă tu, din bătrîni piteşteni 
de azi, ai putea iute să-mi dai cîteva știri, poate chiar de 
prin vechi sinete și hrisoave, mi-ai face un colosal ser- 
viciu. Ce zici? Putea-se-va? 

Am o mulțime de Drăgoiești bassarabi din secolul al 
XVI. O! dacă i-aş putea lega — documentat! — cu 
Drăgoieşuii Piteștilor, ce aureolă bassarabească s-ar răs- 
frînge asupra orașului meu natal! Să te văd, tinere cer- 
cetător! 

Cu o prietenească stringere de mînă 

Gion“ 

19 sepr. 1902“ 


Lucra neîntrerupt la aceste studii, de ani de zile. A- 
fară de Sima Buzeasca şi de fragmentul despre Despina, 
a publicat în 1902 în „Revista pentru istorie, arheologie 

şi filologie“ a lui Tocilescu vol. VIII, — un alt studiu 
bassarabesc, întitulat „Boierii craiovești“, comunicare 
făcută „Societăţii istorice române“, al cărei prim secre- 
tar general a fost. 

În toate aceste studii, ca și în luminoasele cercetări 
„Din istoria Fanarioţilor“ (1891), ca și în „Istoria 
Bucureștilor“ — cititorul admiră, se încîntă și simte 
adîncă mulțumire la expunerea și dezlegarea a nenumă- 
rate chestiuni istorice, la gîndul enormei munci depuse 
în cercetarea a mii de acte; scrisori; zapise; scrieri istori- 


ce, literare, genealogice și filologice — documente ne- 
numărate ale timpurilor trecute — lămurite în expu- 


nerea cea mai clară și mai frumoasă a unei pene ma- 
gistrale. sa ui 

Timpul, care potolește toate, care dărîmă pe cei ri- 
dicați prin proptele ori pe picioroange, care înalță pe 
cei micșorați de răutatea contemporanilor, timpul care 
pune pe fiecare la locul cuvenit, va așeza mult mai pre- 
sus decît se socotește astăzi, operele și însemnătatea lui 
Ionescu-Gion. 

Omul care e încredințat de tăria operelor sale — cum 
era Gion — n-are neyoie de o anumită aprobare a pre- 
zentului. E), poate trăi cu mintea în vremurile trecute 
şi poate găsi viitorul — sărind ca peste un pîrîu tulbure 
pe deasupra patimilor din vremurile de față, la care 
poate privi de sus, din înălțimea temeinică pe care 1-0 
formează conștiința trăiniciei celor de el cugetare și 
create. 

Gion, însă, a avut chiar satisfacția de a vedea că este 
prețuit de cei mai mari învăţaţi și oameni de litere ai 
timpului nostru. În Academie, glasul lui Hasdeu și a 
lui "Tocilescu a susținut premierea marei opere a lui 
Gion şi primirea lui definitivă — era numai membru 

corespondent —- în sînul Academiei; iar Xenopol și 
neuitatul Urechia — spre a vorbi numai de istorici — 
au sprijinit cu tărie darea acestor onoruri datorate mun- 
citorului atît de talentat. 

În biblioteca sa el păstra, într-un cadru frumos, 
scrisoarea pe care i-o trimisese Hasdeu la apariția „„Is- 
toriei Bucureștilor“, ca şi reproducerea cuvintelor pro- 
nunţate la Academie de Tocilescu. 

Gion avea o putere neîntrecută de a zugrăvi, în stilul 
său colorat, situațiile, tipurile, indivizii. lată numai un 
singur exemplu, din „Istoria Bucureștilor“, spre a în- 
vedera acest neprețuit dar al istoricului care era și un 
fin analizator psiholog, lăsînd pe cititor a gusta singur 
frumusețea, de pildă, a primelor două părţi din studiul 
consacrat mănăstirii Radu Vodă, alături de bogăţia 
șciințifică a izvoarelor din paragrafele următoare ale 
aceluiași capitol din opera sa de frunte. Într-unul din 
studiile cele mai bogate în amănunte și în date istorice, 
vorbind în genere despre muzica din țările noastre, Gion, 
după ce descrie — în forma aceea în care cu greu se 
deosebea gluma de o înfățișare severă — un model de 
muzică wagneriană la românii secolului al XV-lea după 
știrile date la 1448 de la Jean Wawrin, seigneur du Fo- 
restel, — Zugrăvește, în cîteva cuvinte tipul ţiganului 
lăutar. Iată pasajul: 

„Într-acest an, 1448, Vlad, fiul lui Vlad Dracul, mer- 
gea pe malul Dunării cu oștile sale mai cu seamă călă- 
rețe, ţinîndu-se de corăbiile în care călătorea armata 
burgundă și italiană pe Dunăre în sus, de la Silistra la 
Giurgiu. Seara. cînd poposeau, spune cronicarul francez, 
românii dau drumul cailor să pască și la anumite timpuri 
noaptea se ridicau din lagărul lor un fel de strigăte pu- 
ternice, dar atît de puternice, încît francezii, pînă să se 


224 


A 
[i 


obișnuiască cu ele, credeau că-i calcă turcii. Românii 
le spuseră că ei cîntă totdeauna astfel, pentru ca turcii 
sau hoţii că-i știe mereu deştepţi şi să nu „e fure caii”, 
Iată un fel de muzică wagneriană, cîntată de românii 
secolului XV şi pe care valurile Dunării „0 repercutau cu 
atita putere, încît făcea pe francezi și pe italieni să 
sară în sus în corăbiile lor. 

N-avem alte amănunte pozitive pentru întreg secolul 
XV. Pentru secolul următor, un factor puternic al mu- 
zicii în România apare. El trebuie să fi conlucrat și în 
secolul anterior la mersul înainte al muzicii noastre, dar 
documentele ce cunoaștem nu ni-l pomenesc decît de 
la 1504 încoace. 

Acest factor însemnat și de căpetenie al muzicii la 
noi este țiganul, este lăutarul. 

Fiinţă vibrantă la cel mai ușor sunet muzical, îl vezi 
și astăzi, cum îl vedeau şi strămoșii noştri, îl vezi 
de la virsta de 6—7 ani, că îndată ce aude muzica se 
oprește, tresare, faţa — dacă s-ar putea zice — i se 
însenimează, ca și cum ar gusta sunetele, iar degetele-i 
încep să calce pe zdrenţele hainelor niște coarde ima- 
ginare“8. 

Alături de notița istorică, sfirșită cu o abia zărită 
glumă, apare zugrăvirea vie, adînc înţeleasă a unui tip 
pe, care mulți l-ar fi priceput, dar pe care nu știu dacă 
măcar puţini l-ar fi putut reda așa plin de viață, atît 
de adevărat, din mersul condeiului. 

Un alt exemplu, de astădată din „Portrete istorice“. 
Era vorba despre dorința neînfrîntă a negustorimii bu- 


1 Jean de Wawrin, „Anciennes Cronicques d'Engleterre“, tome II 
(Paris, 1859) pag. 139 şi urm. 
8 „Istoria Bucureştilor, XVIII, Frumoasele arte la București pînă 
la 1800“, IV, pag. 534—536. 

cureștene, din prima jumătate a secolului al XIX-lea de 
a-și da copiii la carte, la învățătură. Pentru a vedea şi a 
pricepe mai adînc cele spuse, iată, completîndu-se două 
scene: 

„Cînd băiatul, — nădejdea tatălui, bucuria mamei și 
cinstea neamului, — ajungea la vîrsta de 8—09 ani, 
atunci într-o duminică, după ieşirea din biserică, cînd se 
întorcea acasă, negustorul, luînd dulceața ce i-o servea 
chiar soţia sa, zicea bunăoară: 

Alaltăieri, în noaptea Trisfetitelor?, băiatul a împli- 
nit 8 ani; trebuie dat la şcoală. Dumneata ce zici? 

Iar soția, cu supunere afectuoasă ce dumneaei avea, 
totdeauna în fața dumnealui, răspundea potrivindu-și 
scurteicuța: 

— ICe zici și dumneata. 

Și copilul începea la școala pe care treapta sa şi 
mijloacele tatălui i-o hotărau, mergeau adică la văpsea 
unde preferau dascălii, elevi ai taimoșilor Chiosea, 
Chirilă și Stan din prispele bisericilor, sau la pansion de 
nemți ori de franțuzi, pentru ca de acolo să treacă la 
Sfintul Sava“10. 

Dar dorința de a citi a generației care se apleca 
spre sfîrșit, ca şi celei care se ridica era neîntrecută: 

Elevii cînd intrau la învățătura mai înainte, se puneau 
pe 0 citire care-i amuţea. 

Deşi venerînd învățătura cu deosebită evlavie, mama se 
încerca din cînd în cînd a protesta blajin în fața ta- 
tălui. Ea zicea soțului său: 

— Dumneata s-ar cuveni să zici băiatului să nu prea 
citească atît de mult căci, deh! e fraged... 


9 'Trei Ierarhi (30 ianuarie) 
W G. [. Ionescu-Gion, „Portrețe istorice“, 1894. Doctorul Obo- 
deanu. 

— Îi place!?... lasă-l și cu Dumnezeu înainte! 

— Dar, replica dumneaei cu un curaj de care se cu- 
tremura, dar o să-l doară lingureaua pieptului; stă 
aplecat ceasuri întregi pe carte... 

— Cu Dumnezeu-nainte! 

„ Dumnealui pleca la treabă în tîrg, iar dumneaei tăcea 
înecîndu-şi suspinul. Nu o dată, ci de sute de ori, mama, 
în casele negustorilor, după plecarea băiatului la şcoală, 
lua „Natchezii“ lui Chateaubriand sau pe „Isac Laque- 
dem“ al lui Alexandru Dumas, şi proferînd un îndesat 
„firea-i al dracului cu tat-tău și cu mă-ta“ îl arunca 
tocmai în colț sub par. 
„Degeaba toate! Băiatul citea mereu, şi de la el 
cărțile treceau la slugile din prăvălie. 
A id Că 

„Lângă un codru de piine, aruncat lîngă un pieptene 
în cutia mesei din odaia băieților de prăvălie, sta „Dom- 
mișoara Kernar“ de Georges Sand, tradusă în litere 
chirilo-latine de... Iar pe un volum al lui Alexandru 
Dumas franțuzesc, găsesc, scrise probabil înainte de 
1860, versurile următoare: 

„Tu, Dumas, eşti pentru mine 

Ce-i izvorul de cristal 

Pentru bietul călătore (sic) 

În pustiliul cel fatal“, ii 


În sfîrşit, spre a vedea bogăţia de izvoare întrebuin- 
jaze în scrierile lui Ionescu-Gion, şi mai ales în studiile 
Istorice, cititorul poate avea oricind înaintea ochilor — 
de dia Nea micul giuvaer istoric „Sima Stolniceasa Bu- 
zeasca“, fără a mai vorbi de „Istoria Bucureştilor“. Iată 


1! Biografia citată, pag. 111—112 din volum. 

cîveva rînduri dintr-un studiu!? din această mare lucra- 
re, — rînduri care pot da măsura valorii ştiinţifice a 
celor scrise de Gion. Întrebîndu-se într-un loc de cerce- 
tarea asupra Podului Mogoşoaiei, de unde ar putea 
veni numele acestei străzi, autorul zice: 

„Mogoşoaia? 

De unde acest nume? 

Nimic mai simplu: în documentele secolului al XVI 
şi al XVII, soțiile unor Mogoş, Pătru, Lalea, Pădure, Mo- 
șu, se numeau Mogoşoaia, Petroaia, Liloaia, Păduroaia, 
Moşoaia. 

Numele de Mogoş, era foarte răspîndit în Țara Ro- 
mânească. 

Documentele ni-l arată încă din secolul XV. La 1456 
Vladislav Vodă, fiul lui Dan Vodă, dă la Tirgovişte, 
lui Mogoş, cu fiii şi fiicele sale hrisov „domnesc ca să 
stăpînească satele Corbii-de-Jos şi Corbii-de-Piatră din 
judeţul Argeş!?. 

În Ardeal, tot astfel, numele de Mogoş apare foarte 
des în documente. Bunăoară: Sigismund, împărat şi 
rege dă lui Voicu, fratele lui Mogoş..."14 

La începutul secolului al XVI-lea, strămoșii vitejilor 
Buzești, ai lui Mihai Viteazul, fondatorii străvechii mă- 
năstiri a Stăneştilor, se mumesc Mogoși5, cu fiul lui 


12 „Podul Mogoşoaiei“, pag. 399—433 din Istoria Bucureştilor. 

13 Hasdeu, „Arhiva istorică“, 1. p. 142—143. Ș 

14 Fejer, „Codex Diplomaticus, X, 495, citat — in Xenopol, 
[storia românilor, II, pag. 306. j 

15 Arhive: M-tirea Zlătarilor, pach. V, act. 10 cf. Hrisovul 
lui Alexandru din 19 aprilie 1577 dat lui Mogoş cu fiii lui 
(bunurile statului, pach. 96, doc. 2), Tot astfel Hrisovul lui Mihnea 
Voievod fiul lui Alexandru Voievod, prin care întăreşte prin Oprea 
Banul şi jupînesei lui, Vlădoiu, stăpînire pe moşia Drăgăşani, partea 

Mogoş. În secolul al XVII-lea, numele de Mogoş, se în- 
tilneşte într-o mulţime de documente. În pragul seco- 
lului al XVIII-lea, la 1716, serdarul Matei Mogoș 
ridică frumoasa cruce de piatră, aflătoare astăzi în alta- 
rul bisericii Oborul Vechi şi despre care ne ocupăm în 
capitolul „Bisericile bucureştene“. 

„De altminteri, dintre vechile familii bucureștene, fa- 
milia Mogoşeştilor, proprietară de locuri întinse în 
mahalaua Popescului, se probează prin actele M-tirei 
Radu-Vodă, conservate la Arhive (pach. 78, art. 2). 

Un boier deci, anume Mogoş, a avut în vremuri bă- 
trine satul și moşia de lîngă Bucureşti; soția lui, o fe- 
meie, renumită poate prin ceva, a rămas văduvă şi stă- 
pînă multă vreme pe averea soțului, şi s-a zis satului, 
moșiei și curții boiereşti la Mogoșoaia, întocmai cum 
după soţia Banului Văcărescu s-a zis Băneasa la doi paşi 
afară din București “16, 

„Astfel, s-a numit podul Mogoşoaiei, care avea să de- 
vină mai tîrziu Calea Victoriei, cea mult iubită de bu- 
cureştenii plimbătoreţi “17, 

Munca în asemenea cercetări e cu atit mai grea cu 
cît istoricul, conştient de menirea sa, nu înșiră în pagi- 


lui Mogoş, toată, etc... din 6 iunie 1582 (doc. M-tirii Argeșului). 


Hrisovul lui Alexandru al II-lea din 19 aprilie 1577 pentru 
moșiile Aninoasa şi Găupeni, dat lui Mogoş, Manea și Mihail cu 
fiii lor (Arhive, bunurile Mitropoliei pach. 96 doc. III), cf. şi Hri- 
sovul din 1621 al lui Radu Vodă Mihnea, prin care satul Mogo- 
şeşti dăruit la 1510 Mănăstirii Putna de Stoica Logofătul, e întărit 
aceleiaşi mănăstiri (M-rea Radu Vodă, pach. 19 oct. 3). 

16 'Tradiţie orală, venerabilul Ştefan Greceanu. — Banul Văcă- 
rescu este Enăchiţă Văcărescu, iar moșia Băneasa la începutul se- 
colului nostru a fost a lui Nicolae Văcărescu, fiul mijlociu al ba- 
nului Enăchiţă mai tirziu tatăl prea frumoasei Mariţica Văcărescu, 
a doua soţie a lui Bibescu-Vodă. 

17 Istoria Bucureştilor“, XV, Podul Mogoşoaei p. 413—414. 

nile lucrării sale tot ce a citit, Sînt sute de documente 
și zeci de volume pe care le-a lăsat deoparte, după ce le- -a 
citat, negăsind în ele nimic nou, temeinic sau de seamă 
pentru chestiunea discutată. 

În critică Gion era maestru. „Românul“ şi mai ales 
„Revista Nouă“, iar apoi „Conservatorul“, au avut stră- 
lucite pagini de critică teatrală, literară și istorie. Nu 
citez nici unul din acele articole, căci ar trebui ca toate 
să, fie numărate şi să reproduc nesfîrşite pagini de scîn- 
teieri mai mult de cît de talent. În operele deja citate, 
critica ocupă unul din locurile cele mai de frunte și 
pentru cel care cunosc cine era lonescu- Gion, criticul 
apare pe aceeași linie cu istoricul ŞI cu patriotul. Cri- 
vica lui avea un farmec neîntrecut care atrăgea pe citi- 
tor, îl făcea rob al rîndurilor scrise, îi arăta simpatia 
caldă care se deştepta în inima criticului față de o pro- 
ducţie de valoare şi atingerile sfîrcului de bici cu care 
alunga el lucrările slabe dar pretențioase. 

Întreaga fire a lui Gion emana viaţă, activitate, sim- 
patie. Cei care l-au cunoscut, cei cărora le-a fost sfătaui- 
tor, profesor ori discipol — pot să spună cu ce putere 
l-au iubii și cu ce dragoste pămîntească ori frățească se 
purta el față de ei. 

Mi-aduc aminte că, în toamna anului 1894, aflînd că 
Gion nu mai voieşte a fi profesor la liceul Lazăr — unde 
îl avusesem pînă atunci, în clasele a V-a şi a VI-a, ca 
profesor de limba franceză — mi-au venit lacrimile în 
ochi. 

Celui care-mi adusese vestea, şi care mă vedea îndu- 
rerat, i-am spus că mă supără, mă canoneşte un dinte. 
Cum puteam să-i explic eu lui — care nu avusese profe- 
sor pe Gion — starea mea la auzul veștii ce-mi spusese? 

Acum un an, în mai, în timpul conferințelor de lim- 
bă franceză, am asistat la o lecție a sa, făcută la Matai- 
Basarab, cu elevii din clasa I-a. Toţi care au fost de 
faţă pot să „spună cu ce drag se uitau elevii la profesorul 
lor; cum îi urmăreau orice mișcare, părind a sorbi 
vorbele ce el le spunea. Nu mai vorbesc de rezultatele 
date de învățătură. Ar fi de ajuns să amintesc entuzias- 
mul profesorilor asistenți spre a înţelege la ce sfîrșit 
ajunsese Gion cu elevii săi, care — în majoritate — 
nu ştiu nici boabă de franțuzească la începutul anului. 
În modestia sa, el atribuia rezultatul — noilor metode 
pedagogice. Eu mi-aduc aminte că i-am spus — ceea 
ce-i vor fi spus toți: 

— „Da crezi că noile, modernele etc., metode peda- 
gogice sînt cele cărora li se datorește acest rezultat? 
Aș dori să văd absolut aceeași metodă aplicată însă de 
un alt profesor. Nu metoda, domnule Gion, nu regulele 
moarte — date de cutare ori cutare precept pedago- 
gi — vor. scoate elevi ca aceştia. E profesorul, e viaţa 
pe care știe el să o dea cursului, e simpatia pe care o 
inspiră el elevilor — acestea sînt puterile care duc la 
rezultate asemenea celor de față“. 

Și fără îndoială că Gion era convins mai mult ca 
oricine de acest adevăr, pe care l-a și spus și scris în 
timpul din urmă 

El era întotdeauna neobosit cînd era vorba de elevii 
săi, de prietenii săi; voia a-și da seama de tot ce-i pri- 
veşte; îi mustra cînd făceau greșeli, îi încuraja cînd 
munceau cu stăruință. După truda cea mai obositoare, 
după neodihna unor zile întregi, petrecute în examinarea 
a sute de elevi şi a nenumărate caiete — Gion era profe- 
sor de liceu! — el găsea minute în care să se ocupe de 
cei cunoscuți de el — prieteni ori indiferenți, căci duș- 

man el —'nu se simțea față de nimeni. Acum un an, la 
24 iunie — după neodihna examenelor şi în graba pre- 
gătirilor de plecare, din zăduful Bucurestilor, spre Con- 
trexeville, unde-și făcea obișnuita cură Înainte de a 
revedea Parisul și apoi frumusețile Elveţiei — Gion îmi 
scria pe cînd eu — la Busteni — nu ştiam încă despre 
apariția fasciculului din „Revista pentru Istorie, arheo- 
logie şi filologie“ (an V vol. IX) în care se cuprindea 
un studiu al meu, — Gion, zic, îmi scria între altele 
următoarele: 

— "Ți-am citit adineauri. pe o căldură de 29 
rade TR Beta studiul . „Orizinalitate“ ! D-na de Sevigne 
zicea de scrierile lui Nicolae că le sorbea ca pe un 
bouillon bine făcut. Fu nu zic așa, ci că te-am putut citi 
pe 290 la umbră“. 

Fra ventru mine, fost elev al său, o atenţie cu totul 
distinsă ce mi se da de profesorul meu. 

În timpul din urmă — mai ales — elevii săi fl soco- 
teau, cum voia și el a fi socotit. — ca un adevărat pă- 
rinte. La înmormîntara. cu nuține clive înainte ca tru- 
pul lui Gion să fie coborit de veci sub pămînt, un elev 
al său18 a spus înnecat în nins: 

„Parcă-l văd zicînd: _Fu n-am un sineur copil. ci 
sute!“ Ce lumină divină îi se revărsa atunci pe chipul lui 
de ager Înptător, ca si cum prin aceste cuvinte ar fi 
fost răsplătit de toată munca si de tot răul suferir“ 

„Răul suferit!... Da... Oricttă putere si oricîtă 
vointă de a munci avea Gion, erau momente în care sim- 
țea greutatea unei voveri prea mare pentru umerii unui 
om. Astă-vară cînd se dusese să se odihnească. să facă 
o cură, îmi scria — la 12 iulie — dim Contrexewille, că 


18 Stelian Voinescu, Cf, Conservatorul“ din Miercuri 7/20 iulie 
1904, „Gion“. 

între alte distracţii şi începuturi de odihnă avea şi urmă- 
toarea: 

„xCercetez la crestomaţii cîte două ceasuri pe zi, Uf! 
Cind s-o isprăvi? E probabil că atunci cînd voi fi sub o 
piatră care desigur nu va avea sculpturile de sus asu- 
pră-.“ 

(Era scris pe o carte poștală, ilustrată cu frumoase re- 
producții sculpturale): 

Gion era silit a munci ca oricare muritor; ca un om 
care n-ar fi produs mai nimic în lumea asta, — o muncă 
de zeci de ore pe săptămînă la liceu — şi pe deasupra 
să audă cum invidioşii, vrăjmașii îi aruncau necuviin- 
jele lor cu grămada. 

În timpul din urmă munca lui ajunsese a fi enormă: 
Liceul (peste 20 de ore pe săptămînă); lucrările didactice 
în pregătire: „Şezătoarea Ștefan- Vodă“, scrisă şi pre- 
gătită pentru a fi reprezentată la Ateneu, în folosul ele- 
vilor săraci, producerea spiritualei Moe e „Liceul 'Ţe- 
peluş-Vodă“, cea reprezentată în folosul cercului „profe- 
sorilor secundari; şi, în fiecare clipă liberă, înainta 
cercetările asupra „Basarabilor“ şi asupra „Istoriei Pi- 
teşuilor“. Nici un minus de repaos în anul acesta şcolar. 
Părea că prevede odihna de veci pe care era s-o înceapă 
odată cu sfirşitul lui! ... 

De la o vreme avea un dor de mormînt, pe care-l ex- 
prima, fără de voie, în unele din producţiile sale. În „Șe- 
zătoarea lui Ștefan-Vodă“ în „Datoriile către Patrie“, 
zice în frumoase versuri albe: 


„Căci cum să nu iubească românul România! 
Unde am primit viaţa? Unde am văzut lumina? 

Unde trăiesc şi tata şi mama şi frățiorii? 
Unde-a murit bunicul, care pe a lui genunche duios mă legăna? 


E oare-o legătură mai sfîntă ca mormîntul?“19 


Dragostea de mormiînt, nepăsarea de moarte se vede 
crescînd cînd către sfîrşitul lucrării (p. 121) Gion re- 
zi . . A 

produce, din Deroulăde, versurile pline de avînt: 


„Le tambour bar, le clairon sonne! 
Qui reste en arriere? Personne! 


En avant! tant pis pour qui tombe. 
La mort n'est rien! Vive la tombe!“ 


Nimic însă mu l-a împiedicat de a rămîne, pînă în 
cele din urmă, vioi, muncitor — moartea nu era nimic 
pentru el. Cu puţine zile înainte de sfîrşit, publicase 
„Liceul Tepeluş-Vodă“. În Alexandrescu — Franceza — 
un personaj din piesă — pare a-și fi zugrăvit ceva din 
firea lui: vioiciunea şi înfăţişarea pe care o lua cînd 
voia să glumească pe socoteala franțuzilor: 

„Ah! mes chers collăgues, să fi auzit pe margravina 
de Wiitelsfeld, cea mai deşteaptă, cea mai nurlie moldo- 
veancă a secolului XX — străveche familie cu docu- 
mente de la Petru Aron, unchiul lui Ștefan-cel-Mare! 
Borzeştii au fost ai lor pînă la Divanul ad-hoc, — să 
fi auzit, zic pe margravina Mitzi von Wirelsfeld vor- 
bind în contra mumelor care permit să li se ducă fe- 
cele şi băieţii în străinătate ca să facă liceul!... Quelle 


verve! quel brio! quelles fus&es dWesprir et dentrain“! 


19 G. 1, lonescu-Gion, „Liceul 'Țepeluş-Vodă, Real? vechi? cla- 
sic?, modern?; Glumă didactică într-un act 1904, Scena XIV, 
pag. 2$. 

Dacă ar fi auzit-o desigur, domnul Ministru ar fi 
decorat-o cu Răsplata Muncii în dublă panglică... 
Ne-a făcut portretul băiatului care umblă singur la 
17 ani pe bulevardul Sf. Michel al cartierului latin 
din Paris și pe Friedrichstrasse a Berlinului; ni l-a arătat 
în culori stacoții, bălăcindu-se inconștient în toate tur- 
pitudinile civilizațiunilor decadente, şi a sfîrşit cu fru- 
moasele versuri a lui Dorchain: 

„A peine ont — ils vingt ans guiils ont dâjă ferme 
Au bien autant gu'au beau les portes de leur âme; 
I'inaction stupide et la debauche infâme 

Ont 6teint dans leurs coeurs Pidtal enflammE. . .* 


Era fascinantă ... Tresăltam! . . .20 

Gion a murit neobosit de viață, luptind, glumind, 
făcînd planuri pentru viitoare lucrări — cîte! — scîn- 
teietor de spirit, învăluit de aureola științifică a omului 
care produce zi de zi opere din ce în ce mai de sea- 
mă, — şi fără să aibă groază de mormiînt. 

El căzu, ca un stejar frumos și puternic, lovit și do- 
borât de trăsnet într-o clipă. Cu o zi, cu un ceas mai 
înainte de a se stinge pentru totdeauna, de a ne părăsi 
în lumea asta, el era Gion; iar peste cîteva clipe n-a 
rămas decît trupul lui! 

„Sînt nenorociri a căror groază întrece puterile închi- 
puirii!“ — a zis-o el însuși la moartea ilustrei poete 
Iulia Hasdeu. 

„La auzul şi-n faţa acestor trăznete mintea nu voiește 
să creadă că ele se pot întîmpla. Inima se schimbă 
într-o neliniște, întunecată ca cerul înaintea furtunei; 


20 „Șezătoarea Ştefan-Vodă*. Datoriile către Patrie, pag. 18. 
Frumoasa proză cadenţată, versuri albe şi un deosebit ritm al 
prozei se pot vedea în conferința sa „Generalul Florescu“. 

voinţa se zbuciumă asupra ei însăși și, cu buzele înghe- 
țate de o spaimă necunoscută, omul îşi zice Sieși — 
nenorocitul! — nu! nu se poate! Mila Domnului e mare. 
Puterea omului a făcut minuni. Există în tot și în 
toate o armonie sublimă. Sînt legi care guvernează şi 
împodobesc viața. De aceea, nu! nu se poate. E un 
negru presimțămint care m-atinge cu aripa-i de jale 
şi înfricoşează sufletul meu. O asemenea cruntă ne- 
norocire ar necinsti mila Domnului, ar nimici puterea 
omului, ar sparge armonia sublimă a naturii, ar în- 
frînge şi spulbera legile vieţii. Nu! nu se poatel“?i 

Dar în faţa realităţii fără de milă, stupide, neîndu- 
rate, îţi pleci capul şi îți îneci durerea în lacrimi — 
supremă şi bogată mîngiiere pe care a lăsat-o Dumne- 
zeu omului în nenorocire. Te pleci înaintea voinţei ne- 
pricepute a Firii și chemi binecuvîntarea Celui-Atot- 
puternic asupra ta care nu înţelegi vrerile lui. De ce 
viața? De ce e moarte? Asta e întrebarea cea mare pe 
care „şi-au pus-o în răzleţirea veacurilor toate sufle- 
tele rănite de durerea morţii, iar răspunsul ei nu ne 
va fi dat decît atunci cînd, după cuvintele lui Musset, 
Dumnezeu singur va spune omului taina nepătrunsă al 
acestui „pentru ce?“ al creaţiunei. 

„Pînă atunci, [...] noi care rămînem în urma celor 
care se duc, noi care înotăm încă în valurile zdrumi- 
cătoare ale vieţii, ne simțim mâîngliați știind că cei 
duși au ajuns la țărmul liniştei eterne, acolo unde nu 
este nici jale nici durere, ci numai senină și dulce fe- 
ricire “22, 

Gion a trăit o viaţă plină şi dreaptă. El nu s-a 
luptat pentru nici o cauză nedreaptă şi n-a urît în 

21 Portrete istorice, „Julia B. P. Hasdeu“ p. 190—191. 

22 „Portrete istorice“, Iulia B. P. Hasdeu p. 190—191. 

viaţa lui decît minciuna, lașitatea şi ii arii n-a 
rimit niciodată compromisuri. Dacă uneori lupta nu 


p = : A ui | 
da foloase, el părea a zice ca Cyrano in ultimile lui 
clipe: 

Que dites-vous? ... C'est inutile? ... Je le sais! 


: A 

Mais on ne se bat pas dans Pespoir du succes! iz 
bat Bai 

Non! non! c*est bien plus beau lorsque c'est inutile! 


El voia să semene idei. Vor prinde doară ba 
din ele! — ca în parabola lui Crist. „a seacă e da- 
i Li să Li Lă ; - Pe Bee | ă 
torie“, i-a zis poetul Macedonski, dedicîndu-i odimioar 
frumoase versuri. , 
Gion a murit cînd ajunsese în fruntea luptei “pete 
A - Ă i 
sus, unde filfiie steagul“. Plecînd din lumea asta el 
putea, să zică duşmanilor: 
„Il y a malgre vous quelque Clase) i , 
Que jemporte, et ce soir, quanda jentrerai chez Dieu, 
Mon salut balaiera largement le seuil bleu, 
Quelque chose que sans un pli, sans un tache, E 
Pemporte malgrt vous, et est... c'est... mon panache“. 


„Literatură şi artă română“, Anul VIII mr. 6, 7, 8, lunie- 
August 1904, p. 347—360. 


: 
2 E, Rostand „Cyrano de Bergerac“, V-Eme, acte. 

